Grau vivió otra vuelta’l Día’l Traxe’l País, nel que bon tiempu ayudó a que se pudieran llucir los paxellos. Los ganadores de la quinta edición del concursu 'Indumentaria' foron Laura Álvarez Fernández y Tino Álvarez Menéndez, y el públicu asistente pudo contemplar una camisa de muyer de llinu del sieglu XIX atopada n’Anzu.
#000003
La pasarela instalada ayeri frente a la capiella de Los Dolores vio pasar destacaos exemplos de vistimienta tradicional d’esa dómina. Propuestes diferentes y mui personales que sirvieron d’amuesa de traxe tradicional asturianu, al qu’esti concursu pretende poner en valor.
#000004
Enantes hebo tiempu pal recuerdu de les persones que nos llevó una pandemia qu’impidió tamién de la celebración del Día’l Traxe’l País l’añu pasáu, y los presentes vieron dos prendes d’un importante valor. Foron una camisa de muyer de llinu del sieglu XIX atopada n’Anzu por Xosé Antón Fernández ‘Ambás’ y Ramsés Ilesies, y un xustiyu del mesmu tiempu de la coleición de Cos Mendendez procedente de Sama Grau.
#000005
Na imaxe superior, Álvarez Fernández y Álvarez Menéndez, los ganadores, con Vázquez Álvarez y Rodríguez Fernández a la izquierda y Martínes Rodríguez y Iglesias, a la derecha; na inferior, la camisa de llinu atopada n'Anzu y cedida pola familia propietaria pa exhibila nel concursu. Semeyes obra d'Ojos de Hojalata Fotógrafos.
#000009
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000010